Jekk il-każijiet jiżdiedu mhux eskluż li jinfetħu aktar ċentri Illum waranofsinhar ġie inawgurat ċentru ġdid f’Ħal Luqa fejn persuni suspettati li għandhom il-coronavirus jistgħu jmorru biex isirilhom it-test. Dan iċ-ċentru jinsab f’Ħal Luqa, viċin iċ-ċentru industrijali ta’ Ħal Farruġ. L-awtoritajiet tas-saħħa għamlu dimostrazzjoni tal-proċedura li se tkun qed issir meta persuna tmur dan iċ-ċentru. Qabel jidħlu, il-pazjenti se jkunu mitluba jiddiżinfettaw idejhom u anke jilbsu maskla. Wara l-pazjent jittieħed f’kamra apposta fejn jittieħed l-iswab mill-imnieħer. Il-pazjent wara jintalab imur id-dar u jistenna sakemm l-awtoritajiet iċemplulu bir-riżultat. Is-Supretendent tas-Saħħa Pubblika, Charmaina Gauci saħqet li dan iċ-ċentru ntagħżel għax huwa aċċessibbli ħafna u ma jinsabx fpost ċentrali u għalhekk jitnaqqas ir-riskju tat-tixrid. Mistoqsija jekk hux se jinfetħu aktar ċentru, Gauci saħqet li jekk il-każijiet jiżdiedu, jistgħu jinfetħu aktar ċentri. X’għandek tagħmel biex tevita? Aqra wkoll: